**TEHNIČKO VELEUČILIŠTE U ZAGREBU**

**Zagreb, Vrbik 8**

**raspisuje**

**NATJEČAJ**

1. **Nastavna zvanja i radna mjesta**
2. jedan izvršitelj/ica za izbor u nastavno zvanje i radno mjesto predavača, za područje tehničkih znanosti, polje građevinarstvo (za kolegij Metalne i drvene konstrukcije)
3. jedan izvršitelj/ica za izbor u nastavno zvanje i radno mjesto predavača, za područje tehničkih znanosti, polje građevinarstvo ( hidrotehnički kolegiji).
4. jedan izvršitelj/ica za izbor u nastavno zvanje i radno mjesto viši predavač, za područje tehničkih znanosti, polje računarstvo
5. jedan izvršitelj/ica za izbor u nastavno zvanje i radno mjesto viši predavač u području tehničkih znanosti, polje računarstvo

*Prednost imaju kandidati koji: Izvrsno poznaju jezike Java, C#, Kotlin, Python, C, Assembler., poznaju operativne sustave Android, Windows, Linux. Rad s MySQL i MS SQL server bazama podataka, programiranje na ugrađenim sustavima, programske okvire: NET framework, Java, JavaFX, Android, Butterknife, Dagger, Fresco, Retrofit,.NET MVC,.NET Windows Forms,.NET WPF, Keras, Tensorflow.*

1. jedan izvršitelj/ica za izbor u nastavno zvanje i radno mjesto višeg predavača u području tehničkih znanosti polje elektrotehnika
2. jedan izvršitelj/ica za izbor u nastavno zvanje i radno mjesto višeg predavača za područje tehničkih znanosti, polje računarstvo.

*Prednost imaju kandidati koji posjeduju: dobro poznavanje najznačajnijih programskih paradigmi i alata za razvoj programskih rješenja, dobro poznavanje objektno orijentiranog programiranja u primjeni, teorijska i praktična znanja iz korištenja i administriranja baza podataka. dobro poznavanje metodologija programskog inženjerstva u primjeni, dobro poznavanje različitih algoritama i struktura podataka u primjeni*

1. jedan izvršitelj/ica za izbor u nastavno zvanje i radno mjesto profesora visoke škole za područje društvenih znanosti, polje informacijske i komunikacijske znanosti.
2. jedan izvršitelja/ica za izbor u nastavno zvanje predavača iz područja tehničkih znanosti, polje građevinarstvo

*Prednost: poznavanje Organizacije građenja*

1. jedan izvršitelj/ica za izbor u nastavno zvanje i radno mjesto višeg/e predavača/ice iz područja prirodnih znanosti, polje matematika za održavanje matematičkih predmeta
2. jedan izvršitelj/ica za izbor u nastavno zvanje i radno mjesto višeg predavača u umjetničkom području, polje filmska umjetnost.

*Prednosti imaju kandidati koji posjeduju: iskustva iz područja video produkcije i organizacije izrade video materijala, znanja iz područja audio i video tehnologija te visok stupanj rukovanja alatima za medijsku obradu (Adobe paket), komunikacijsku i pedagošku vještinu prezentiranja tema video produkcije, sposobnost vođenja projektnih timova te integriranje znanja i stručnog iskustva u medijskoj produkciji, poželjno je iskustvo iz umjetničkog i tehničkog područja medijskog smjera*

1. jedan izvršitelj/ica za izbor u nastavno zvanje i radno mjesto predavača u području društvenih znanosti, polje ekonomija.
2. jedan izvršitelj/ica za izbor u nastavno zvanje i radno mjesto višeg predavača iz područja prirodnih znanosti, polje matematika za matematičke predmete

*Prednost imaju kandidati koji imaju iskustva u izvođenju nastave iz grupe geometrijskih kolegija kao što je Nacrtna geometrija, te specifičnih matematičkih kolegija kao što su Matematički alati u elektrotehnici*

1. jedan izvršitelj/izvršiteljica za izbor u nastavno zvanje prof v. škole- trajno zvanje , za područje tehničkih znanosti, polje građevinarstvo (za kolegije Betonske konstrukcije, Mostovi i Računarstvo u graditeljstvu)
2. jedan izvršitelj/izvršiteljica za izbor u nastavno zvanje višeg predavača, za područje tehničkih znanosti, polje elektrotehnika
3. **Naslovna nastavna zvanja**
4. jedan izvršitelj/izvršiteljica za izbor u naslovno nastavno zvanje predavača iz područje tehničkih znanosti, polje elektrotehnika

*Prednost: Radno iskustvo u projektiranju ugradbenih računalnih sustava, uključujući i projektiranje tiskanih pločica te proizvodnju i ispitivanje elektroničkih uređaja u skladu s relevantnim normama i standardima*.

1. jedan izvršitelj/ica za izbor u naslovno nastavno zvanje predavača za područje društvenih znanosti, polje informacijske i komunikacijske znanosti.
2. jedan izvršitelja/ica za izbor u naslovno nastavno zvanje predavača u području tehničkih znanosti polje računarstvo.

*Prednost imaju kandidati koji posjeduju: dobro poznavanje računalnih mreža i sustava u primjeni i administriranju, dobro poznavanje sigurnosti računalnih mreža u primjeni*

1. jedan izvršitelj/ica za izbor u naslovno nastavno zvanje predavača u području tehničkih znanosti polje računarstvo.

*Prednost imaju kandidati koji imaju znanje iz grupe kolegija telekomunikacije (optika)*

1. jedan izvršitelj/ica za izbor u naslovno nastavno zvanje viši predavač, za područje tehničkih znanosti, polje elektrotehnika

*Prednosti: sudjelovanje u uvođenju novih kolegija i laboratorijskih vježbi iz područja obnovljivih izvora energije, rad na konkretnim projektima iz industrije kao što su: projektiranje, montaža, puštanje u pogon fotonaponskih sustava. Projektiranje, montaža, puštanje u pogon autonomnih sustava napajanja, razvoj i održavanje sustava za upravljanje vjetroagregatom, kao i puštanje u pogon vjetroagregata na vjetroelektrani*

1. jedan izvršitelj/ica za izbor nastavnika u naslovno nastavno zvanje predavač, za područje tehničkih znanosti, polje elektrotehnika
2. jedan izvršitelj/ica za izbor u naslovno nastavno zvanje višeg predavača iz područja tehničkih znanosti, polje temeljne tehničke znanosti
3. dva izvršitelja/ice za izbor u naslovno nastavno zvanje predavača iz područja tehničkih znanosti, polje temeljne tehničke znanosti
4. jedan izvršitelj/ica za izbor u naslovno nastavno zvanje predavača iz područja tehničkih znanosti, polje temeljne tehničke znanosti (domena energetike)
5. jedan izvršitelj/ica za izbor u naslovno nastavno zvanje predavača u području tehničkih znanosti polje računarstvo, za kolegij „ Ugrađeni sustavi“
6. jedan izvršitelj/ica za izbor u naslovno nastavno zvanje višeg predavača iz područja prirodnih znanosti, polje biologija (prednost kandidatima iz poznavanja područja Hidrobiologije i Kakvoća voda)

**3.Naslovna suradnička zvanja**

1. jedan izvršitelj/ica za izbor u naslovno suradničko zvanje asistenta iz područje tehničkih znanosti, polje računarstvo
2. dva izvršitelja/ice za izbor u naslovno suradničko zvanje asistenta iz područja tehničkih znanosti, polje elektrotehnika

**4.Stručna, administrativna i ostala radna mjesta**

1. jedan izvršitelj/ica, za izbor naradno mjesto III. Vrste- domar/dostavljač, ugovor na određeno vrijeme

Uvjet : SSS tehničke struke, vozačka dozvola B kategorije

*Prednost: iskustvo u održavanju poslovnih prostora te obavljanju manjih popravaka, iskustvo u obavljanju strojobravarskih poslova, osposobljenost za zaštitara*

1. jedan izvršitelj/ica za izbor na radno mjesto laboranta, za Elektrotehnički odjel, za Katedru za zajedničke elektrotehničke predmete

*Prednosti: Iskustvo u radu sa SMD komponentama, iskustvo u ručnoj i strojnoj obradi materijala (plexyglassa, aluminija i čelika), rad u proizvodnji -lemljenje, izrada kućišta iz plastičnih poluproizvoda, sklapanje cijelog proizvoda i njegovo testiranje. Vozačka B. kat, znanje engleskog - pisanje, govor i tehnički engleski.*

**5. Poništenje natječaja**

Poništava se natječaj za domara-dostavljača, radno mjesto III. vrste, objavljenog 30. siječnja 2019, pod toč. 4 c)

**Uvjeti za izbor pod toč. 1., 2. i 3. natječaja nalaze se na web stranici Veleučilišta: www.tvz.hr,**

**(za toč. 1. i 2. primjenjuju se uvjeti za izbor u nastavna zvanja od 22.02.2012, N.N. 20/2012 NN 85/13, NN 4/15, a za toč. 3. čl. 53. Statuta TVZ-a).**

**Uz prijavu, svi pristupnici trebaju priložiti:**

- životopis s detaljnim podacima o nastavnom, stručnom i znanstvenom radu

- dokaze o ispunjavanju uvjeta za izbor u zvanje

- odluku o eventualnom prethodnom izboru u suradničko ili nastavno zvanje

- popis radova i one radove koji su relevantni za izbor u zvanje

- potvrdu o zastupljenosti radova iz Nacionalne Sveučilišne knjižnice (ukoliko imaju radove)

- potvrde o održanim javnim predavanjima i održanoj nastavi, ako ih posjeduju

- ovjerene preslike diploma (ili originali na uvid, na zahtjev povjerenstva)

- potvrde poslodavaca o ostvarenom radnom stažu u struci

- presliku domovnice

Izvješće o nastavnom, stručnom i znanstvenom radu, popis radova, radove i potvrde o održanim javnim predavanjima i održanoj nastavi obvezno se dostavljaju i na CD- u (u pdf. formatu isključivo, radovi u jednom pdf dokumentu ili u posebnoj mapi).

Životopis i popis radova treba dostaviti i u elektroničkom obliku na adresu: [natjecaji@tvz.hr](mailto:natjecaji@tvz.hr), u skladu s uputama na Internet stranici [www.tvz.hr](http://www.tvz.hr)

**Pristupnici pod toč. 4. trebaju priložiti:**

- životopis

- presliku domovnice

- ovjerene preslike diploma, odnosno potvrde o završenom školovanju (ili originale na uvid na zahtjev povjerenstava)

-potvrde o poznavanju engleskog jezika te ostale potvrde/certifikate koji dokazuju tražene sposobnosti, ukoliko ih posjeduju

- dokaz o ostvarenom radnom iskustvu i/ili stažu u traženoj struci

- ostalu dokumentaciju koja dokazuje postojanje uvjeta iz natječaja

Svi pristupnici koji se u prijavi na natječaj pozivaju na pravo prednosti pri zapošljavanju prema posebnim propisima pod jednakim uvjetima, dužni su osim dokaza o ispunjavanju traženih uvjeta priložiti i svu propisanu dokumentaciju prema posebnom zakonu.

Pristupnici koji ostvaruju pravo na prednost pri zapošljavanju sukladno članku 102. Zakona o pravima hrvatskih branitelja iz Domovinskog rata i članova njihovih obitelji (NN 121/17) uz prijavu na natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: <https://branitelji.gov.hr/zaposljavanje-843/843>

Nepravovremene i nepotpune prijave, odnosno prijave bez originala ili ovjerenih preslika te bez traženih dokumenata i priloženih CD-a, neće se razmatrati.

Preslike traženih dokumenata ostaju u arhivi TVZ-a te se ne vraćaju pristupnicima.

Postupak Izbora, odnosno sklapanje ugovora o radu za kandidate koji budu odabrani nakon provedenog postupka ( toč, 1. i 4 ovog natječaja, provest će se nakon i uz uvjet dobivanja suglasnosti nadležnog Ministarstva, odnosno suglasnosti Upravnog vijeća).

**U prijavi obvezno treba naznačiti točku natječaja i naziv radnog mjesta na koje se prijava odnosi.**

**U slučaju da se pristupnik prijavljuje na više točaka natječaja, potrebno je priložiti kompletnu dokumentaciju za svaku točku natječaja.**

**Prijave s dokumentacijom predaju se isključivo preporučenom poštom, u roku od 30 dana od dana objave natječaja u „Narodnim novinama“, na adresu: Tehničko veleučilište u Zagrebu, Zagreb, Vrbik 8, s naznakom: ''Za natječaj''.**